                           FIŞA CU STRUCTURA PLANULUI DE INTERVENŢIE
                         Jászay Laura Andrea, profesor în învăţământul primar, licenţiată în psihologie                                            
                                 Şcoala Gimnazială “Tompa László” Odorheiu Secuiesc, judeţul Harghita. 

Împărtăşesc din activitatea mea profesională câteva aspecte  referitoare la rezolvarea unei probleme printr-o tehnică inovativă de educaţie. Doresc să prezint cazul unui băieţel din clasa mea. 
   Vă redactez fişa cu structura planului de intervenție 
1.Date despre subiect:  
S.B.Ö. este elev în clasa 1, are vârsta de 7 ani și 9 luni şi provine dintr-o familie unde părinţii au divorţat. Locuieşte împreună cu mama, bunica şi bunicul. Este vorba de o familie disfuncţională în care sunt prezente conflictele deschise.
2.Date despre problema identificată ( operaționalizat):  
S.B.Ö. prezintă simptomele fobiei școlare prin somatizări acute. Acestea apar și în afara contextului școlar, în familie, atunci când adulții vorbesc despre rezultatele care trebuiesc obţinute pe toate planurile.
3.Date despre cauze:  
Nu prezintă un diagnostic dat de clinician. Refuză constant interacțiunea cu cadrul didactic și cea colegială. De ex. dacă nu primeşte punct roşu/ notă bună se adresează cu vorbe dure învăţătoarei: ”Totul s-a terminat. Mi-ai distrus visele!” 
4. Stabilirea obiectivelor:  
· pe termen lung:  Reducerea simptomelor legate de fobia școlară, de teama eşecului şi prin urmare de pierderea suportului afectiv al mamei şi bunicilor.
· pe termen scurt: Identificarea și formularea problemei de către copil; Externalizarea problemei; Restructurarea cognitivă a situației.  
0. Alegerea unei tehnici inspirate din teoriile narative  

 Externalizarea  
0. Adaptarea tehnicii la specificul cazului 

S.B.Ö. Se teme de şcoală și afirmă constant că nu poate fi cel mai bun şi din această cauză nu-l iubesc acasă.

 Externalizarea problemei: dorul de afecţiunea mamei, precum şi față de anii din grădiniţă când doar se juca şi nu trebuia să ducă acasă note bune îl împiedică să se simte bine la şcoală.

 Restructurarea cognitivă: Lui S.B.Ö. i-a plăcut poezia lui Weöres Sándor ( “Sehallselát Dömötör”, în traducere liberă “Dömötör, care nu vede şi nu aude”) în care este vorba despre un băiat care la fel ca el, nu are rezultate bune. Se temea de şcoală fiindcă a considerat că nu poate face faţă cerinţelor. A făcut tot felul de năzbâtii: a mâncat foile cărţii, apoi a băut cerneala. Îi era teamă de eşec de aceea nici n-a încercat să rezolve temele. Ba mai mult, şi-a lipit ochii şi urechile astfel chiar nu a văzut şi nu a auzit nimic. A crezut că astfel se poate îndepărta de sarcini. Nu s-a putut face isteţ.

  Elevul S.B.Ö. a acceptat sarcina primită de învăţătoare de a-l ajuta pe Dömötör, de a-l încuraja, de a-i arăta că poate reuşi dacă vrea cu adevărat. Păpuşa Dömötör a devenit prietenul lui, l-a ţinut în apropiere, i-a prezentat cum trebuie să procedeze dacă vrea să obţină rezultate bune. S.B.Ö. “i-a prescris” reţeta reuşitei la şcoală. După această etapă, S.B.Ö. a fost rugat să formuleze observaţiile sale în acest caz. Apoi a fost ajutat să “lupte” şi el la fel ca Dömötör pentru a putea avea şi el la fel rezultate bune. Deci a fost ajutat să ia decizia corectă.
7. Modalități de evaluare a reușitei intervenției ( raportare la obiective)  
S.B.Ö. resimte o anxietate mai scăzută în discuțiile purtate despre eşecul şcolar? Reușește să compare exercițiul în care a reușit să definească problema cu situația personală? Și-a format mecanisme de gestionare a situaţiei şcolare?  

   În fotografie se vede că S.B.Ö. a reuşit să dezlipească ochii şi urechile lui Dömötör. La  rândul lui, şi băieţelul a fost ajutat  şi a reuşit să-şi elimine temerile, astfel i s-a  readus zâmbetul pe buze. Această poezie a ajutat la remedierea problemei. L-a ajutat pe copil să găsească formularea exactă a stării. Astfel şi-a căpătat încrederea în sine. A învăţat că “singur e greu să vedem şi să auzim” dar cu ajutor totul este mai uşor şi se poate rezolva. La fel ca în poveşti.

